**Ministru kabineta noteikumu projekta**

**“Grozījumi Ministru kabineta 2016.gada 2.augusta noteikumos Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 2.augusta noteikumos Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka sēklas kapitāla, sākuma kapitāla un izaugsmes kapitāla fondos atbalsts tiek sniegts arī kvazikapitāla ieguldījumu veidā, noteikumu projekts izstrādāts, lai nodrošinātu Ministru kabineta 2016.gada 2.augusta noteikumu Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai” (turpmāk – MK noteikumi Nr.518) 24.punkta atbilstību Komisijas Regulas (ES) 2017/1084 (2017.gada 14.jūnijs), ar ko Regulu (ES) Nr. 651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr. 702/2014 groza attiecībā uz attiecināmo izmaksu aprēķinu (turpmāk – Komisijas Regula Nr. 2017/1084) 12. punktam, kas groza Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) 21.panta 16.punktu.  Finanšu starpnieki pirms veikt sēklas, sākuma vai izaugsmes kapitāla ieguldījumus, vērtē saimnieciskās darbības veicējus atbilstoši, cita starpā, nozarē pieņemtiem finanšu kritērijiem (tai skaitā rentabilitātei, pelnītspējai, likviditātei, finanšu struktūrai un naudas plūsmai) un saimnieciskās darbības kritērijiem (tai skaitā konkurētspējai, pieprasījumam, darbības adaptivitātei, nozares perspektīvai, vadības kompetencei un maksājumu disciplīnai). Savukārt, saimnieciskās darbības veicēju maksājumu disciplīna tiek vērtēta atbilstoši dažādām pazīmēm, piemēram, vēsturiskiem maksājumu kavējumiem kreditoriem, informācijai par kavējumiem no pieejamajiem parādnieku reģistriem un nodokļu vai nodevu parādiem Valsts ieņēmumu dienestam, balstoties uz tā izsniegtajām izziņām vai Elektroniskās deklarēšanas sistēmas izdrukām. Katram saimnieciskās darbības veicējam tiek izvērtēta maksājumu disciplīna, kā arī analizēta tās iespējamā ietekme uz aizdevuma atmaksas risku, it īpaši gadījumos, kad sēklas, sākuma vai izaugsmes kapitāla ieguldījums tiek veikts kā kvazikapitāla ieguldījums aizdevuma veidā. Valsts ieņēmumu dienesta nodokļu vai nodevu parādi ir tikai viena no maksājumu disciplīnas pazīmēm, un parasti tiek izvērtēti ne tikai parādi uz atbalsta piešķiršanas lēmuma pieņemšanas brīdi, bet arī vēsturiskie parādi, nodokļu un nodevu maksājumu apjomi un regularitāte. Piemēram, saimnieciskās darbības veicējiem, kuru produkcija pārsvarā tiek eksportēta, bieži ir nodokļu parādi vienlaikus ar pievienotās vērtības nodokļa pārmaksām, kā arī dažkārt ir nelieli nodokļu parādi, kas neliecina par to, ka saimnieciskās darbības veicējs pēc būtības ir uzskatāms par tādu, kas nemaksātu nodokļus, vai kam ir slikta maksājumu disciplīna.  Ņemot vērā iepriekš minēto, noteikumu projekts paredz svītrot MK noteikumu Nr.518 22.1.apakšpunktu. Papildus jānorāda, ka nodokļu vai nodevu parādu neesamība saimnieciskās darbības veicējiem netiek vērtēta arī citos finanšu instrumentu valsts atbalsta noteikumos, tā piemēram, Ministru kabineta 2016.gada 12.aprīļa noteikumos Nr.226 “Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai”. Tā arī šādas normas nav noteiktas Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumā vai Eiropas Savienības līmeņa struktūrfondu vai valsts atbalsta normatīvajā regulējumā.  Ņemot vērā tehniskas neprecizitātes MK noteikumu Nr.518 28.4. un 28.8. apakšpunktā saimniecisko darbību statistiskās klasifikācijas NACE 2. redakcijā, tiek veikti tehniski precizējumi minētajā apakšpunktā. |
| 3. | Projekta izstrādē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts atbalsta programmas mērķa grupa ir saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada 26.jūnijs, L 187) (turpmāk – Komisijas Regula Nr.651/2014). |
| 2. | Citas starptautiskās saistības | Projekts šo jomu neskar. |
| 3. | Cita informācija | Noteikumu projekts saistīts ar atsevišķu Komisijas Regulas Nr. 651/2014 normu ieviešanu, kas tiek ieviestas atbilstoši grozījumiem, kas veikti ar Komisijas Regulu Nr. 2017/1084: Komisijas Regulas Nr.651/2014 21.panta 16.punkts. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas prasības no Komisijas Regulas Nr.651/2014. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.651/2014 21.panta 16.punkts | Noteikumu projekta 2.punkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Komisijas Regula Nr.651/2014 rīcības brīvību neparedz. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Saskaņā ar Komisijas Regulas Nr.651/2014 11.pantu Eiropas Komisijai 20 darba dienu laikā pēc šī Ministru kabineta noteikumu projekta apstiprināšanas ir jānosūta kopsavilkuma informācija par šo atbalsta pasākumu. | |
| Cita informācija | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē ir publicējusi informāciju par noteikumu projektu un tā virzību. Noteikumu projekts ir publicēts arī Valsts kancelejas mājaslapā. |
| 2. | Sabiedrības līdzdalība projekta izstrādē | Atbilstoši normatīvo aktu prasībām Ekonomikas ministrija tās tīmekļa vietnē ir publicējusi informāciju par noteikumu projektu un tā virzību. Noteikumu projekts ir publicēts arī Valsts kancelejas mājaslapā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Ministru prezidenta biedrs,

ekonomikas ministrs                                                                                          A. Ašeradens

Vīza:

Valsts sekretārs J.Stinka

Fernāte

Tel.: 67013203

e-pasts: [agita.fernate@em.gov.lv](mailto:agita.fernate@em.gov.lv)